**সুতপার ঠিকানা** ২০১৫ সালের বাংলা যুদ্ধভিত্তিক-নাট্য চলচ্চিত্র। বাংলাদেশের নারী জীবনের পটভূমিতে নির্মিত চলচ্চিত্রটির কাহিনি ও চিত্রনাট্য রচনা এবং পরিচালনা করেছেন প্রসূন রহমান। চলচ্চিত্রে সুতপা নামে এক নারীর কিশোরী থেকে মধ্য বয়স পর্যন্ত বেড়ে ওঠা এবং জীবন সংগ্রামের কাহিনি দেখানো হয়েছে। সুতপার জীবনের চারটি অধ্যায়ে সংগ্রামী নারী চরিত্রে অভিনয় করেছেন অপর্ণা ঘোষ। এছাড়াও অন্যান্য চরিত্রে ছিলেন শাহাদাত হোসাইন, সায়কা আহমেদ, মাহমুদুল ইসলাম মিঠু এবং জয়ন্ত চট্টোপাধ্যায়।

গণপ্রজাতন্ত্রী বাংলাদেশ সরকার এবং ইমেশন ক্রিয়েটরের প্রযোজনায় নির্মিত চলচ্চিত্রটি ২০১৫ সালের ৮ মে বাংলাদেশে মুক্তি পায়। *হার ওন অ্যাড্রেস* শিরোনামে চলচ্চিত্রটি এশিয়া, আমেরিকা এবং ইউরোপের বিভিন্ন চলচ্চিত্র উৎসবে প্রদর্শিত হয়।

শেষ্ঠাংশে
---------

* অপর্ণা ঘোষ - সুতপা
* শাহাদাৎ হোসেন - সুতপার স্বামী
* সায়কা আহমেদ - সুতপার মা
* মাহমুদুল ইসলাম মিঠু - সুতপার বাবা
* জয়ন্ত চট্টোপাধ্যায় - সুতপার দাদা
* সরকার নাসরিন টুনটুনি - সুতপার দাদী
* এস এম মহসীন - বিশেষ উপস্থিতি
* সাঈদা মল্লিক মিঠু - দীপার মা
* খোরশেদ আলম - বিশেষ উপস্থিতি
* রাজীব সালেহীন
* রবি সিকদার - রাফিকুদ্দীন মোল্লা
* আনোয়ার হোসেন চৌধুরী - সুতপার ভাই
* জুনিয়া ডলি - সুতপার ননদ
* মীম চৌধুরী - দীপা
* নভিদ মুন্তাসীর - অপু
* সুদীপ বিশ্বাস - সুতপার সহযাত্রী
* কুমার নিবিড়
* প্রমিত রহমান
* আসাদুজ্জামান নূর - বর্ণনাকারী

নির্মাণ পরবর্তী
---------------

চলচ্চিত্রের সঙ্গীত পরিচালনা করেছেন কুমার বিশ্বজিৎ।

মুক্তি
------

### প্রদর্শনী

চলচ্চিত্রটির বেশকয়েকটি মুক্তিপূর্ব এবং মুক্তিপরবর্তী আনুষ্ঠানিক প্রদর্শনী হয়। ২০১৫ সালের নভেম্বরে অস্ট্রেলিয়ার মেলবোর্নে ফিনিক্স চলচ্চিত্র উৎসবে এবং ডিসেম্বরে ভারতের ৪র্থ দিল্লি আন্তর্জাতিক চলচ্চিত্র উৎসবে বিশ্ব চলচ্চিত্র বিভাগে, স্পেনের মার্বেলায় আই ফিল্মমেকার আন্তর্জাতিক চলচ্চিত্র উৎসবে ও ইতালির লুমিয়ের চলচ্চিত্র উৎসবে প্রদর্শিত হয়। ২০১৬ সালের জানুয়ারি মাসে ঢাকা আন্তর্জাতিক চলচ্চিত্র উৎসবে এশিয়ান সিনেমা বিভাগে চলচ্চিত্র উৎসবে প্রদর্শিত হয়। একই বছরের মার্চে ইরানের আম্মার চলচ্চিত্র উৎসবে, এপ্রিলে যুক্তরাজ্যের লন্ডন বেঙ্গলি চলচ্চিত্র উৎসবে, এবং মে মাসে কানাডার টরন্টোতে অনুষ্ঠিত ইন্টারন্যাশনাল ফিল্ম ফেস্টিভাল অব সাউথ এশিয়া উৎসবে চলচ্চিত্রটি প্রদর্শিত হয়। এছাড়াও বুলগেরিয়ার মেনার উৎসবে বিশ্বের ৪৬৫টি চলচ্চিত্রের মধ্যে নির্বাচিত ১৬টি চলচ্চিত্রের তালিকায় চলচ্চিত্রটি অন্তর্ভুক্ত।

চলচ্চিত্রটি মালয়েশিয়া এবং ব্রুনাইয়ের দুটি টেলিভিশন চ্যানেলে সম্প্রচারিত হয়।

### বাণিজ্যিক মুক্তি

প্রাথমিকভাবে চলচ্চিত্রটি ২০১৫ সালের আন্তর্জাতিক নারী দিবসে মুক্তি দেওয়ার পরিকল্পনা ছিল। যদিও গণপ্রজাতন্ত্রী বাংলাদেশ সরকারের প্রদত্ত অনুদানের দীর্ঘসূত্রিতার কারণে চলচ্চিত্রটি ৮ মে মাতৃ দিবসে বাংলাদেশের প্রেক্ষাগৃহে বাণিজ্যিকভাবে মুক্তি দেয়া হয়। ২০১৬ সালের মার্চে মালয়েশিয়ার গোল্ডেন স্ক্রিন সিনেমার ৪টি মাল্টিপ্লেক্সে বাণিজ্যিকভাবে মুক্তি পায় চলচ্চিত্রটি।

### সমালোচকদের অভ্যর্থনা

*সুতপার ঠিকানা* সমালোচক, দর্শক এবং চলচ্চিত্র বোদ্ধাদের কাছ থেকে মিশ্র প্রতিক্রিয়া লাভ করেছিল। *এশিয়ান মুভি পালসের* প্যানোস কোটজথানাসিস বলেন, "তার নিজের ঠিকানা" একটি দক্ষ আর্ট হাউস চলচ্চিত্র, যা বিনোদন ও সঙ্গীত এবং ঘোষের অভিনয়ের মাধ্যমে নারী জীবন সম্পর্কিত মূল বক্তব্যের অর্থবোধ সৃষ্টি করে।"

তথ্যসূত্র
---------

1. ↑  ফেরদৌসী, শবনম (১৩ মে ২০১৫)। "সুতপার ঠিকানা'য়"। বিডিনিউজ টোয়েন্টিফোর ডটকম। ৮ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০২০।
2. 1 2 3  "মা দিবসে পাওয়া যাবে 'সুতপার ঠিকানা'"। বাংলানিউজটোয়েন্টিফোর.কম। ২৭ জানুয়ারি ২০১৫। সংগ্রহের তারিখ ২৯ জুলাই ২০২০।
3. 1 2  "ছাড়পত্র পেল 'সুতপার ঠিকানা'"। ৩ এপ্রিল ২০১৫। সংগ্রহের তারিখ ২৯ জুলাই ২০২০।
4. ↑  "সুতপার ঠিকানা দিল্লিতে"। জাগো নিউজ। ৬ ডিসেম্বর ২০১৫। সংগ্রহের তারিখ ২৯ জুলাই ২০২০।
5. ↑  "দেশে দেশে সুতপার ঠিকানা"। ভোরের কাগজ। ৭ নভেম্বর ২০১৫। ২৯ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০২০।
6. ↑  "চার উৎসবে 'সুতপার ঠিকানা'"। দৈনিক প্রথম আলো। ৩ নভেম্বর ২০১৫। ৩০ জুন ২০২০ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০২০।
7. 1 2  "ইরান ও বুলগেরিয়ায় 'সুতপার ঠিকানা'"। বাংলানিউজটোয়েন্টিফোর.কম। ১০ জানুয়ারি ২০১৫। সংগ্রহের তারিখ ২৯ জুলাই ২০২০।
8. 1 2 3  "লন্ডন ও টরন্টোতে 'সুতপার ঠিকানা'"। বাংলা ট্রিবিউন। ৭ এপ্রিল ২০১৬। সংগ্রহের তারিখ ২৯ জুলাই ২০২০। [*স্থায়ীভাবে অকার্যকর সংযোগ*]
9. ↑  "মা দিবসে 'সুতপার ঠিকানা'"। কালের কণ্ঠ। ৪ মে ২০১৫। ১২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০২০।
10. ↑  কোৎজথানাসিস, প্যানোস (৩ জানুয়ারি ২০২০)। "Film Review: Her Own Address aka Sutopar Thikana (2015) by Proshoon Rahmaan" (ইংরেজি ভাষায়)। এশিয়ান মুভি পালস। ৪ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০২০।

বহিঃসংযোগ
---------

* অলমুভিতে *সুতপার ঠিকানা* উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে *সুতপার ঠিকানা*  উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *সুতপার ঠিকানা* উইকিউপাত্তে এটি সম্পাদনা করুন(ইংরেজি)

প্রবেশদ্বার: চলচ্চিত্র বাংলাদেশ